text: Hip dysplasia, ofta stytt til HD, er ein mjadnafeilur, ið hundar stundum hava.
  Lærbeini passar ikki heilt til mjadnaskálina. Fyrr ella seinri førur hetta til, at hundurin fær sterka pínu í mjødnina.
text: #000000
text: Til vinstru sæst ein sunn mjødn, og til høgru ein mjødn við stórum mjadnafejli.
text: #000001
text: Tá hundar verða kannaðir fyri HD, verður úrslitið bólka í A,B,C,D & E, har A merkir at hundurin ikki hevur mjadnafeil, B & C merkir at hundurin hevur minni mjadnafeil, og D & E merkir at hundurin hevur álvarsaman mjadnafeil.
text: #000002
text: Hví hevur ein hundur mjadnafeil?
text: #000003
text: Mjadnafeilur er arviligur. Tað vil siga, at um tíkin og hundurin hava mjadnafeil, so eru sannlíkindini fyri, at hvølparnir fáa mjadnafeil, eisini stór. Tí er av stórum týdningi, at vit hava hetta í huga bæði tá vit keypa hvølp og tá vit hava ætlanir um at gera hvølpar. Havi í huga, at HD B og C eisini er mjadnafeilur, sjálvt um alifelagið tíverri loyva aling við hundum, ið hava HD B og C. Í seinastuni verður aling við hundum, ið hava HD D og E eisini loyvd í ávísum førum.
text: #000004
text: Um vit seta ov høg krøv til rørsluna hjá hvølpum og ungum hundum, kunnu teir eisini fáa mjadnafeil.
text: #000005
text: Tað er av stórum týdningi, at hvølpar og ungir hundar verða “motioneraðir” rætt.
text: #000006
text: Hvat hvølpar og unghundar fáa at eta hevur eisini stóra ávirkan á liðirnar og beinagrindina hjá hundinum. Fáa hvølpar og unghundar skeivt fóður, so kann hetta eisini føra við sær, at hundurin fær mjadnafeil. Gev tí altíð hvølpum og unghundun fóður, ið er ætla til hvølpar. Legg eisini til merkis, at tað er munur á hvat fóður hvølpar av lítlum og stórum slagið skulu hava.
text: #000008
text: Tá hundar verða kannaðir fyri mjadnafeil verður røntgenmynd tikin av mjødnini. Hundurin skal verða doyvdur tá røntgenmyndin verður tikin. Hundar skulu verða fullvaksnir, tvs minst eitt ára gamlir tá kanningin verður gjørd. Um hundurin er skrásettur hjá alifelagi, skal boðast frá hjá alifelaginum áðrenn kanningin verður gjørd. Úrslitið av kanningini verður síðani skrásett hjá alifelaginum.
  Sjálvt um hundurin ikki er skrásettur hjá alifelagið er skilagott at kanna hundin fyri mjadnafeil áðrenn hvølpar verða gjørdir.
text: #000009
text: Hundar, ið hava mjadnafeil kunnu fáa ymiskar viðgerðir. Mest vanligt er pínustillandi heilivágur, men ávísar skurðviðgerðir kunnu eisini koma uppá tal.
  Tað er av stórum týdningi, at hundar við mjadnafeili ikki eru ov feitir. Eisini er umráðandi at hundar við mjadnafeili eru væl fyri kroppsliga soleiðis at vøddarnir stiðja liðunum væl. Tó skal ein verða ansin við hvussu ein motionerar ein hund, ið hevur mjadnafeil.
text: #000010
text: Mjadnafeilur sæst oftast hjá størru hundasløgunum, so sum hjá sjefarahundum, retrivarum, rottweilarum og eisini hjá Border Collie.
text: #000011
text: Hundar, ið eru illa sjúkir av mjadnafeili, mugu oftast avlívast orsaka av nógvari pínu í mjødnini.
text: #000012
text: Slóðir fyri meiri kunning um mjadnafeil hjá hundum
text: #000013
text: Um hip dysplasia á Wikipedia
text: #000014
text: Kunning um hip dysplasia frá djóraverndarfelagnum ASPCA
text: #000015